Ixobrychus minutus

Ixobrychus minutus 
 Descrission 
L' Ixobrychus minutus (butaròt cit) a l'é 'l pì cit mèmber europé dla famija dle Ardeidae (butaròt e sgarze). A l'ha un còrp longh 30-38 cm, con n'overtura d'anviron 50 cm. Ël mas-cc a l'ha na testa e 'l dòrs nèir, con j'ale e 'l còl gris-bleu, e la pansa giàun-crema con dë strie brune. La fumela a l'é pì smòrta, con ël dòrs brun e la testa strià. Tùit e doi a l'han j'euj giàun e 'l bech drit e pontù. A l'ha n'andi discret e a l'é motobin mimétich; s'a l'é angossà, as buta an posission vertical, dëstirand còl e bech vers l'àut, për mës-cesse a la vegetassion.

 Ambient 
As treuva ant le zòne ùmide con vàire canavijs e vegetassion aquàtica àuta: stagn, rive 'd fium e lagh. A l'é n'osel discret e solitari, ativ dzortut al crepùscol. A cassa pëss, anfibi, insèt e cit crostassi, an bogiand-se pian ant l'eva bassa. A fà 'l nil an sl'eva, tra le cane, con dle canavisse intërsà.

 Distribussion 
A fà 'l nil ant l'Euròpa sentral e meridional, l'Asia sentral e l'Àfrica dël Nòrd. A l'é 'n migrator ch'a passa l'invern an Àfrica subsaharian-a. An Italia a fà 'l nil an vàire sit ùmid dla pian-a Padan-a, dle coste adriàtiche e tiréniche. An Piemont a peul esse trovà ant le risere, jë stagn e le zòne paludose ch'a l'han ëd canavijs spantià.

 Arferiment bibliogràfich për chi a veul fé dj'arserche pì ancreuse 

 Ixobrychus minutus (Linnaeus, 1766)

Categorìa:Ixobrychus